laion/Wikipedia-Exotic huggingface dataset:
בוב אקהרדט

רוברט כריסטיאן אקהרדט (באנגלית: Robert Christian Eckhardt‏; 16 ביולי 1913 – 13 בנובמבר 2001) היה חבר דמוקרטי בבית הנבחרים של ארצות הברית שייצג את המחוז ה-8 של טקסס מ-1967 עד 1981, ועורך דין שעסק בדיני עבודה. אקהרדט נולד באוסטין, טקסס ב-16 ביולי 1913. הוא היה אחיינו של חבר הקונגרס הדמוקרטי רודולף קלברג, אחיינו של חבר הקונגרס הרפובליקני הארי ורצבאך, ובן דודו של ריצ'רד מיפלין קלברג האב, יורש חוות קינג המפורסמת בדרום טקסס. אקהרדט סיים את לימודיו באוניברסיטת טקסס באוסטין ב-1935 וקיבל את התואר שלו במשפטים מבית הספר למשפטים של אוניברסיטת טקסס ב-1939. הוא שירת בצבא ארצות הברית מ-1942 עד 1944. אקהרדט מונה למנהל בדרום-מערב של משרד המתאם לעניינים בין-אמריקאיים, בשנים 1944–1945. הוא עבר ליוסטון ונבחר לחבר בבית הנבחרים של טקסס, וכיהן בין השנים 1958 ל-1966, שם ערך שיא הצבעות ליברלי למדי. אחד ההישגים המתמשכים של אקהרדט בבית הנבחרים של טקסס היה כתיבת חוק החופים הפתוחים של טקסס, שעבר ב-1959. בשנת 1966, הוא נבחר כדמוקרט לקונגרס וייצג את מחוז הקונגרס ה-8 של טקסס, שכלל את רוב צפון יוסטון. אקהרדט היה נותן החסות של חוק כוחות המלחמה וחוק החומרים הרעילים. הוא נבחר מחדש שש פעמים ללא קושי רציני. ב-1980, לעומת זאת, הוא הובס במעט על ידי ג'ק פילדס, והפסיד ב-4,900 קולות בלבד. הוא גם היה מייסד שותף של מגזין Texas Observer‏. אקהרדט מת ב-13 בנובמבר 2001 באוסטין, טקסס. הוא נקבר בבית הקברות באוסטין ממוריאל פארק. בוב אקהרדט, באתר המדריך הביוגרפי של הקונגרס של ארצות הברית (באנגלית) בוב אקהרדט, באתר "Find a Grave" (באנגלית) "What are Open Beaches?". אורכב מ-המקור ב-15 במאי 2009. נבדק ב-6 ביוני 2009. {{cite web}}: (עזרה) The Political Graveyard: Index to Politicians: Eberhart to Edds, politicalgraveyard.com Robert C. Eckhardt Papers, 1931-2001, TARO (Texas Archival Resources Online)
אירוניה (שיר)

"אירוניה" הוא סינגל שהוקלט על ידי הזמרת הישראלית נועם קלינשטיין. את השיר הוציאה ב-8 ביולי 2024 לאור חברת התקליטים D-Music כסינגל מתוך אלבום האולפן השני של קלינשטיין, שעתיד לצאת לאור במהלך 2024. "אירוניה" נכתב והולחן על ידי קלינשטיין, והופק על ידי עידו אוחיון. השיר עוסק בכאב פרידה ובתחושת הריקנות שנשארת אחרי עזיבתו של אדם חשוב. הדוברת מתארת כיצד, אם אותו אדם יעזוב, היא תישאר בעירה ותעזוב את המושב, אך תחווה תחושות ניכור ובדידות. השימוש בעיר כסמל מבטא מקום קר ומנוכר, לעומת המושב – מקום חם ומוכר, המסמל חיבור ואינטימיות. הדוברת מרגישה שהחיים בעיר ימשיכו, אבל תחושת הכאב תישאר, והיא תאבד את החמימות, ההרמוניה והאהבה שהיו לה עם האדם שעזב. השיר מתאר גם תחושה של השלמה מדכאת – עם הזמן הכאב אולי יתפוגג או יקהה, אבל לא יחליף אותו שום רגש אחר. המילים "כלום כבר לא נחשב" מחדדות את תחושת האובדן של משמעות בחיי הדוברת. יש כאן ביקורת על חוסר היכולת למצוא תחליף לרגש שהיה, כשהכול נעטף באירוניה, והפרידה נתפסת כמוחלטת. בעטיפה נראית קלינשטיין עומדת על חוף הים בזמן שקיעה. היא לובשת בגד ים בצבע תכלת עם עיטור כוכב לבן במרכזו וחצאית ורודה קשורה מעל מותניה. השמיים מאחוריה צבועים בגווני כתום וסגול, והים השקט ברקע יוצר תחושה של רוגע ומלנכוליה. התאורה הרכה של השקיעה מדגישה את קווי ארשת פניה של קלינשטיין ואת האווירה הכללית של התמונה. בשני צידי התמונה כתובים שם השיר, "אירוניה", ושמה של קלינשטיין. "אירוניה" זכה לאהדת הקהל הישראלי, שהצביע עבורו במצעד הרשמי של גלגלצ. הוא דורג בשיאו במקום התשיעי. במצעד השנתי של התחנה ו"וואלה!" דורג "אירוניה" במקום ה-32. מילות השיר, באתר שירונט המצעד השבועי 05.09.2024, גלגלצ
שפע מאורגן

"שפה מאורגן" (מעוצב כ-"ש פ ע - מ א ו ר ג ן") הוא אלבום האולפן החמישי של הראפר הישראלי אורטגה. את האלבום הוציאה ב-8 באוגוסט 2024 לאור חברת התקליטים קמע. לרגל קידומו יצאו ארבעה סינגלים מתוכו: "חג שמח" בהשתתפות ג'ני פנקין, "הוויב הזה", "חלום ורוד" ו"קצת יותר מדי". באלבום משתתפים אמנים רבים מסצנת הראפ הישראלית, דוגמת אלמאליכ, אברהם לגסה, יואש, סילברדון, ג'ני פנקין, קרן קריספיל, שירה גבריאלוב וברק זבולון. זוהי יצירתו הראשונה מאז הוצאת אלבומו הקודם, "זהב שחור". האלבום מונה 12 רצועות, ואורכו עומד על 37 דקות ו-23 שניות. אורטגה - שפע מאורגן // האלבום המלא, סרטון בערוץ "אורטגה", באתר יוטיוב, 19 באוגוסט 2024
מוחמד-חוסיין דאדרס

מוחמד-חוסיין דאדרס (בפרסית: محمدحسین دادرس; תעתיק מדויק: מחמדחסין דאדרס; נולד ב-1961) הוא קצין איראני בדרגת בריגדיר המשרת בתפקיד סגנו של המפקד העליון של צבא איראן – עבדולרחים מוסאווי והוא חבר בסגל ההוראה של אוניברסיטת הפיקוד והמטה של הצבא. בשנת 1979, דאדרס התקבל לאוניברסיטה לקצונה "אימאם עלי" במהלך מלחמת איראן–עיראק דאדרס היה קצין בחיל הרגלים. הוא שירת בשדות הקרב כ-10.5 שנים, נפצע מספר פעמים (נכה מלחמה בשיעור של 55%), התקדם בתפקידי הפיקוד ואף פיקד על דיוויזיית 64 (אורמיה). בין השנים 2001–2005 דאדרס כיהן כסגן מפקד כוחות הקרקע של הצבא ובהמשך 2005–2008 היה מפקד חיל הרגלים של הצבא ובין 2008–2016 הוא כיהן כמתאם ראשי של הצבא. ב-5 בנובמבר 2017 דאדרס מונה על ידי המנהיג העליון של איראן, לסגן מפקד הצבא. בנוסף, הוא חבר ב"מועצת הארגונים הביטחוניים של איראן", הכוללת את תעשיות ההגנה, תעשיות האוויר והחלל, וארגונים נוספים הקשורים לצבא. כמו כן, הוא מרצה וחבר בסגל ההוראה של אוניברסיטת הפיקוד והמטה של הצבא. דאדרס הוא בוגר האקדמיה הצבאית של חיל הרגלים האיראני, הוא בעל תואר דוקטור לניהול אסטרטגי מאוניברסיטת ההגנה הלאומית. דאדרס פרסם באיראן שני ספרים: "תאולוגיה ומשבר" (ספר). "ניתוח ומשבר איומים" (ספר). בנוסף, הוא פרסם מספר מאמרים בכתבי עת בינלאומיים ובפרסומים מקומיים. תג אוניברסיטת פיקוד ומטה כנפי צניחה (דרגה 3) תג חזה של אוניברסיטת ההגנה האיראנית תג חזה של צבא איראן תג המטה המשותף של צבא איראן מדיה וקבצים בנושא מוחמד-חוסיין דאדרס בוויקישיתוף Leader makes new appointments in Iran's Army, Mehr News Agency, ‏2017-11-05 1979 - השנה שבה התרחשה המהפכה האיראנית جانشین جدید ارتش جمهوری اسلامی ایران را بیشتر بشناسید, خبرگزاری مهر | اخبار ایران و جهان | Mehr News Agency, ‏2017-11-05 10, جانشین فرمانده كل ارتش: تمامی تهدیدات منطقه ای توسط ارتش رصد می‌شود, ایرنا, ‏2017-11-11 Iranian commander: Iranian defense budget not sufficient given current foreign threats, Trend.Az, ‏2013-07-05 (באנגלית) 10, سه انتصاب جدید در ارتش جمهوری اسلامی ایران انجام شد, ایرنا, ‏2017-11-05 (בפרסית)
Book of Shadows

Book of Shadows הוא אלבום הבכורה של גיטריסט ההבי מטאל זאק ויילד, אשר יצא לאור ב-18 ביוני 1996. בניגוד לעבודותיו עם אוזי אוסבורן ובלאק לייבל סוסייטי, באלבום זה מציג ויילד צד אחר מסגנונו המוכר – מעין סוגה אינטרוספקטיבית-אקוסטית המזכירה את סגנון הפולק של ניל יאנג. את האלבום קידם ויילד באמצעות שני סינגלים שיווקיים לשירים "Between Heaven and Hell" ו-"Way Beyond Empty", כאשר לאחרון מהם הפיץ וידאו-קליפ. את השיר "Throwin' It All Away" כתב על שאנון הון, סולן להקת בליינד מלון, אשר היה חבר טוב של ויילד ונפטר ממנת יתר. כל השירים נכתבו והולחנו על ידי זאק ויילד.  זאק ויילד – זמרה, גיטרה מובילה, גיטרת קצב, פסנתר, קלידים, מפוחית פה, בס ב-"1,000,000 Miles Away" ג'ו ויטל – תופים, קלידים, פסנתר ב-"I Thank You Child" ג'יימס לומנזו – בס ג'ון סמבטרו – קולות רקע ב-"Way Beyond Empty" רון אלברט – הפקה, הקלטה, הנדסה הווארד אלברט – הפקה, הקלטה, הנדסה בוב קלירמאונטיין – מיקסוס ריאן פרילנד – סיוע במיקסוס מייק לואיס – עיבוד לכלי מיתר וניצוח גרג גולדמן – הנדסה אריק גובל – הנדסה פרנק סזארנו – הנדסה דייוויד ג'יי. דונלי – מאסטרינג גרי טולמן – הנהלה אישית Zakk Wylde – Book Of Shadows | Releases, Discogs
נח"ל צרי

נח"ל צֳרִי או נח"ל נעמה הייתה היאחזות נח"ל בערבות יריחו שהוקמה בב' שבט ה'תשל"ט, 30 בינואר 1979. בתחילה נקראה ההיאחזות "נעמה" על שם הכפר נועימה הסמוך, אולם במאי 1980 שינתה ועדת השמות הממשלתית את שם המקום לצרי. המקום יועד להיות האתר בו יוקם המושב נעמ"ה (נעמי), משום משום שלא היה אישור להקמת יישוב ממזרח לכביש הבקעה, אך לבסוף נעמ"ה כן הוקמה ממזרח לכביש. בשנת 1985 ההיאחזות ננטשה והפכה לבסיס צבאי שסגר על יריחו מצפון בעוד מחנה חנן (מצודת הטיגארט ביריחו) סגר עליה מדרום. בשנת 2003, בהיעדר גוף התיישבותי אשר הביע את רצונו ויכולתו להתיישב בנקודה זו, פירק צה"ל את מעט המבנים שנותרו במקום, והבסיס ננטש. שעיה סגל, דברים יפים בבקעת הירדן, מעריב, 23 באוגוסט 1982 ערך זה הוא קצרמר בנושא צה"ל. אתם מוזמנים לתרום לוויקיפדיה ולהרחיב אותו.
אדווין לה רוי אנטוני

אדווין לה רוי אנטוני (באנגלית: Edwin Le Roy Antony‏; 5 בינואר 1852 - 16 בינואר 1913) היה חבר בית הנבחרים של ארצות הברית מטקסס. אנטוני נולד בוויינסבורו, ג'ורג'יה ב-5 בינואר 1852 ולמד באוניברסיטת ג'ורג'יה, שם היה חבר באגודת הספרות פי קאפה ובאחוות הדלתא של פי גמא. אנטוני היה בהמשך עורך דין של מחוז מילאם ושופט מחוזי. הוא כיהן בבית הנבחרים האמריקאי ממדינת טקסס מ-14 ביוני 1892 עד 3 במרץ 1893, לאחר התפטרותו של רוג'ר מילס. אדווין לה רוי אנטוני מת ב-16 בינואר 1913 בדאלאס, טקסס, ונקבר בבית הקברות של אוקלנד. אדווין לה רוי אנטוני, באתר המדריך הביוגרפי של הקונגרס של ארצות הברית (באנגלית) אדווין לה רוי אנטוני, באתר "Find a Grave" (באנגלית)
סרגיי אלכסנדרוביץ', הנסיך הגדול של רוסיה

הנסיך הגדול (הדוכס הגדול) סרגיי אלכסנדרוביץ' רומנוב (רוסית: Сергей Александрович Романов) ‏ (29 באפריל (11 במאי לפי הלוח הגרגוריאני) 1857 - 4 בפברואר (17 בפברואר לפי הלוח הגרגוריאני) 1905) היה בנו של הצאר הרוסי אלכסנדר השני שנרצח ב-1881. סרגיי נרצח בעצמו ב-1905 על ידי מהפכן סוציאליסט. הנסיך הגדול (או הדוכס הגדול) סרגיי אלכסנדרוביץ' נולד בשנת 1857, והיה בנו החמישי של הצאר אלכסנדר השני. ב-15 ביוני 1884 התחתן סרגיי עם יליזבטה פדורובנה, בתו של לודוויג הרביעי, הדוכס הגדול של הסן ונכדתה של ויקטוריה מלכת בריטניה. אחותה של אליזבת, אלכסנדרה, נישאה לימים לאחיינו של סרגיי, הצאר ניקולאי השני. בשנת 1888, ביקר הנסיך בארץ ישראל לרגל חנוכת כנסיית מריה מגדלנה שבהר הזיתים. הוא התרשם מהצפיפות באכסניות שבירושלים ששירתו את הצליינים שבאו לפקוד את המקומות הקדושים לנצרות, ועל כן החליט לבנות את חצר סרגיי, בניין שנמצא במגרש הרוסים, כדי שתשמש את הצליינים הרוסיים. במסגרת פעילות זו עמד בראש החברה הארץ-ישראלית הפרבוסלבית הקיסרית. בשנת 1891 מינה אותו אחיו הגדול, הצאר אלכסנדר השלישי, לתפקיד המושל הראשי של העיר מוסקבה. אחד ממעשיו הראשונים בתפקיד היה גירושם של למעלה מ-25,000 יהודי מוסקבה, בצו שפרסם בחג הפסח באותה שנה. הגירוש ארך כשנה, ובו גורשו היהודים בשלבים: תחילה הרווקים וחסרי הילדים, בהמשך גורשו בעלי המשפחות הקטנות (עד 4 ילדים) ולבסוף גורשו גם בעלי המשפחות הגדולות, שחלקן גרו בעיר יותר מ-40 שנים. נשים שביקשו להישאר בעיר אולצו להירשם כזונות כתנאי להישארותן. בשנת 1894 מת אחיו הצאר אלכסנדר השלישי, והשלטון עבר לבנו, ניקולאי השני. בשנת 1896, בעת חגיגות ההכתרה של בן-אחיו (שסרגיי אלכסנדרוביץ' היה אחראי להן), התרחש אסון חודינקה. פקידי הממשל המקומי הועברו מתפקידם, אך סרגיי אלכסנדרוביץ' אף קודם לתפקיד המפקד הצבאי של אזור מוסקבה. הוא היה בלתי אהוד גם על האוכלוסייה הלא-יהודית בשל התנהגותו הקשוחה, והפך מטרה לשנאתם של מתנגדי המשטר. נחשב לאשם העיקרי לאירועי הדמים בחורף 1904/05 במוסקבה, במהלך הקרבות בין כוחות הצבא לבין כוחות המהפכנים. כתוצאה מכך החליטו המהפכנים להתנקש בחייו. הוא נרצח ב-17 בפברואר 1905, כשעזב את הקרמלין במרכבתו בעיצומה של מהפכת 1905, בהתפוצצות מטען נפץ שהשליך עליו המתנקש איוואן קלאייב. הרצח תוכנן על ידי בוריס סבינקוב. שרידי גופתו נאספו ונטמנו בקבר שנבנה בתוך רצפת מנזר הפלא שבתחומי הקרמלין. המנזר נהרס בשנת 1930 בפקודת סטלין. בשנת 1995 נחשפו שרידי הגופה במהלך חפירות ארכאולוגיות שבוצעו במקום והובאו לקבורה במנזר נובוספאסק במוסקבה. רעייתו של הנסיך, הנסיכה יליזבטה פיודורובנה, נרצחה בידי הבולשביקים בשנת 1918 ביחד עם המשרתת שלה. בשנת 1921 הועברו גופותיהן לכנסיית מריה מגדלנה שבירושלים. חצר סרגיי שהקים בירושלים, הועברה בשנת 2011 לבעלות ממשלת רוסיה. סרגיי אלכסנדרוביץ', הנסיך הגדול של רוסיה, באתר "Find a Grave" (באנגלית) תום שגב, תום שגב | הרשימות הסודיות של מזכיר הקבינט, באתר הארץ, 9 באוקטובר 2008
Maria

Maria (בעברית: "מריה") הוא המיני-אלבום הרביעי של הזמרת האוקראינית ג'רי הייל. את האלבום הוציאה ב-11 ביולי 2024 לאור חברת התקליטים נובה מיוזיק. הייל נבחרה לייצג את אוקראינה באירוויזיון 2024, שהתקיים במאלמה שבשוודיה, בדואט עם הראפרית אליונה אליונה. שירן המשותף לתחרות היה "Teresa & Maria".‏ אוקראינה הוגרלה להשתתף בחצי הגמר הראשון של התחרות, שהתקיים ב-7 במאי 2024. לאחר מכן נודע כי שיבצו אותה כהופעה החמישית באותו הערב. בסיום המופע הכריזו על אוקראינה כאחת מעשר המדינות שהעפילו לשלב הגמר, שהתקיים ב-11 במאי. לאחר התחרות נודע כי אוקראינה דורגה במקום השני בחצי הגמר עם 173 נקודות. בערב הגמר שובצה שנייה בסדר ההופעות, ודורגה במקום השלישי עם 453 נקודות. לאחר האירוויזיון החליטה הייל להפיק יצירה מוזיקלית לכבוד מריה הקדושה. כל שירי המיני-אלבום מוקדשים לה, שכן כולם גם נושאים את שמה, למעט רצועת הפתיחה. Díaz, Lorena (2024-02-04). "Vidbir 2024: alyona alyona & Jerry Heil ganan con su canción «Teresa & Maria» y representarán a Ucrania en Eurovisión 2024" [Vidbir 2024: alyona alyona & Jerry Heil win with their song "Teresa & Maria" and will represent Ukraine in Eurovision 2024]. ESCplus España (בEuropean Spanish). נבדק ב-2024-02-04. ESC, Eurovision 2024: The First Semi-Final Qualifiers, ‏7 במאי 2024 JONATHAN VAUTREY, Eurovision 2024 semi-finals: Detailed results show Croatia and Israel won each show, ‏12 במאי 2024
טל ירימי

טל ירימי (נולד ב-26 בדצמבר 1976) הוא שחקן, זמר, ויוצר ישראלי. בגיל 22 למד משחק בבית ספר למשחק של יורם לוינשטיין ואחר כך למד משחק בבית צבי. ירימי למד פיתוח קול אצל נירה גל. כשירימי למד בתיכון השתתף בלהקה ביבנה שקראו לה "סתם תוכי", זו הייתה להקת רוק וירימי ניגן על קלידים. כשחקן "שמש" – שיחק בתפקיד אורח בעונה השנייה גילם את אלי, חבר של מנו מהאוניברסיטה. (1998) "20 פלוס" – התארח בעונה השנייה גילם בחור שבא לחפש דירה לגור בה. (1999) "טיפול נמרץ" – שיחק בתפקיד אורח גילם את דותן. (2003) "שנת אפס" – גילם חוקר משטרה. (2004) "חדר מלחמה" – (2005) "האלופה" – השתתף בעונה השנייה גילם את דמותו של דורי בראל. (2007) "אלטלנה" – בתפקיד שייקה. (2008) "חצויה" – שיחק ב 2 העונות של הסדרה בתפקיד אדוארד יוליס. (2009-2010) "רמזור" – התארח בעונה הרביעית גילם את אילוז. (2014) ירימי גם השתתף בפרסומת בניהם: "ביטוח ישיר", ו"פלאפון". בתיאטרון בתיאטרון הבימה שיחק בהצגות: "פרפרים חופשיים", "אכזר ורחום", ו"הלהקה". בתיאטרון אורנה פורת לילדים שיחק במחזה "מעלה קרחות". בעבר שיחק בתפקיד ראשי במחזה "הרומן של ליאון פויכטוונגר" גילם את דמותו של אלפונסו, שליט קסטיליה, שהוא מעל לכל ישראלי מאוד, מבולבל, מגומגם וחסר הכוונה ברורה מצד הבמאי יורם פאלק. כזמר ויוצר ירימי יצר ושר את השירים "איתך או בלעדייך", ו"כל היום (היא רוצה רק אהבה)". ירימי נשוי לחגי והם מתגוררים בתל אביב ולהם ילד אחד. בעבר ירימי עבד במחלק הסמים של נתב"ג. ירימי הוא מורה לבית ספר למשחק ושותף עם אשתו חגי רובינשטיין בבית ספר למשחק של REACTING STUDIO, אחד מתלמידיו שלמד אצלו משחק הוא השחקן אופק פסח. טל ירימי, ברשת החברתית אינסטגרם טל ירימי, במיזם "אישים" לתיעוד היצירה הישראלית טל ירימי, במסד הנתונים הקולנועיים IMDb (באנגלית) לגמרי לא לוזר, באתר "את", 13 ביוני 2007 ynet, דורי בר-אל (טל ירימי), באתר ynet, 15 במרץ 2007 טל ירימי, באתר archive.habima.co.il מיכאל הנדלזלץ, ספרד, באופן כללי, באתר הארץ, 11 ביולי 2008 מילות השיר "איתך או בלעדייך", באתר שירונט רוני שיינר, ארגון הג'וינט בלחץ: טל ירימי מ"האלופה" נלחם בסמים, באתר nrg‏, 26 באוקטובר 2008 Instagram, www.instagram.com
ברק משה

ברק משה (נולד ב-19 במרץ 1991) הוא כדורגלן עבר ישראלי ששיחק בעמדת הקשר האחורי. משה התחיל את הקריירה שלו במחלקת הנוער של בית"ר ירושלים. ב-5 בדצמבר 2009 ערך את הופעת הבכורה שלו בקבוצה הבוגרת בניצחון 1-3 נגד הפועל רעננה. בעונת 2011/2012 הפך לשחקן סגל בקבוצה ורשם 22 הופעות בליגה. בקיץ 2014 חתם בהפועל ירושלים מהליגה הלאומית. ב-10 באוקטובר 2014 הורחק בהפסד 2-0 להכח עמידר רמת גן. בסיום העונה עזב לארצות הברית והחל ללמוד באוניברסיטת לויולה מרימונט והצטרף לקבוצת הכדורגל שלה. בצעירותו, משה שיחק בנבחרות הנוער של ישראל ואף השתתף בהמכביה השמונה-עשרה. ברק משה, באתר ההתאחדות לכדורגל בישראל ברק משה, באתר Transfermarkt ברק משה, באתר Soccerway ברק משה, באתר WorldFootball.net ברק משה, באתר FootballDatabase.eu רועי גלדסטון, ‏הכישרון הבא של בית"ר י-ם: ברק משה, באתר ONE‏, 3 בינואר 2009 אופיר סער‏, פספסנו אותך: ברק משה, באתר וואלה, 30 בספטמבר 2019
הידרוקסילציה

הידרוקסילציה היא תגובה כימית של הכנסת הידרוקסיל (OH-) לתוך תרכובת אורגנית. משתמשים בביוכימיה לתאר פעולה כימית של הכנסת כוהל OH- לתוך מולקולה בעל מטען חיובי, התקנת קבוצות הידרוקסיל לתוך תרכובות אורגניות יכולה להיות מושפעת מזרזי מתכת שונים. זרזים רבים כאלה הם ביומימטיים, כלומר הם נוצרו בהשראת או נועדו לחקות אנזימים כגון ציטוכרום P450. בעוד שהידרוקסילציות רבות מכניסות אטומי חמצן לקשרי C-H, חלק מהתגובות מוסיפות קבוצות OH למצעים בלתי רוויים. דיהידרוקסילציית שרפלס (אנ') היא תגובה כזו: היא הופכת אלקנים לדיולים (אנ'). קבוצות ההידרוקסי מסופקות על ידי מימן על-חמצני, שמתווסף על פני הקשר הכפול של האלקנים. בביוכימיה, תגובות הידרוקסילציה מתאפשרות לעיתים קרובות על ידי אנזימים הנקראים הידרוקסילאזים. קשר C-H הופך לאלכוהול על ידי החדרת אטום חמצן לקשר C-H. סטויכיומטריות אופייניות להידרוקסילציה של פחמימן גנרי הן אלה: 2 R 3 C − H + O 2 ⟶ 2 R 3 C − OH {\displaystyle {\ce {2R3C-H + O2 -> 2R3C-OH}}} R 3 C − H + O 2 + 2 e − + 2 H + ⟶ R 3 C − OH + H 2 O {\displaystyle {\ce {R3C-H + O2 + 2e- + 2H+ -> R3C-OH + H2O}}} כיוון ש- O 2 {\displaystyle {\ce {O2}}} עצמו הוא חומר הידרוקסילציה איטי ולא סלקטיבי, נדרשים זרזים כדי להאיץ את קצב התהליך ולהחדיר סלקטיביות. הידרוקסילציה היא לעיתים קרובות השלב הראשון בפירוק תרכובות אורגניות באוויר. הידרוקסילציה חשובה בניקוי רעלים מכיוון שהיא הופכת תרכובות ליפופיליות למוצרים מסיסים במים (הידרופיליים) אשר מוסרים בקלות רבה יותר על ידי הכליות או הכבד ומופרשים. תרופות מסוימות (לדוגמה, סטרואידים) מופעלות או מושבתות על ידי הידרוקסילציה. ניתן להסביר בדוגמה של ייצור ויטמין C שנחוץ ליצירת החלבון קולגן, המאפשר יצירת רקמות ועצמות יציבות, ושומר על נימי הדם והשיניים. במקרה של חוסר קיצוני בוויטמין C עלולים לחלות במחלת הצפדינה, אך כיום מקרים כאלה מועטים. מחלה זו הייתה נפוצה בעבר אצל מלחים שלא אכלו פירות וירקות טריים במשך שהותם הארוכה בים. ויטמין C משמש כתורם אלקטרונים (מחזר) לשמונה אנזימים שונים: שלושה מהאנזימים משתתפים בהידרוקסילציה של קולגן. בתגובות אלו מתווספת קבוצת הידרוקסיל (OH) לחומצות האמינו פרולין וליזין, וכך מאפשרים למולקולת החלבון הזה לקבל את מבנה הסליל המשולש. שניים מהאנזימים נחוצים לסינתזה של קרניטין (carnitine) הנחוץ להעברת חומצות שומן למיטוכונדריה, ליצירת ATP. האנזים dopamine beta hydroxylase ההופך דופמין לנוראדרנלין אנזים המוסיף קבוצת אמיד להורמונים פפטידים ומגביר כך את יציבותם אנזים המשתתף במטבוליזם של טירוזין. Jia, Chengguo; Kitamura, Tsugio; Fujiwara, Yuzo (2001). "Catalytic Functionalization of Arenes and Alkanes via C−H Bond Activation". Accounts of Chemical Research. 34 (8): 633–639. doi:10.1021/ar000209h. PMID 11513570. Kolb, Hartmuth C.; Vannieuwenhze, Michael S.; Sharpless, K. Barry (1994). "Catalytic Asymmetric Dihydroxylation". Chemical Reviews. 94 (8): 2483–2547. doi:10.1021/cr00032a009. Huang, X.; Groves, J. T. (2017). "Beyond ferryl-mediated hydroxylation: 40 years of the rebound mechanism and C–H activation". Journal of Biological Inorganic Chemistry. 22 (2–3): 185–207. doi:10.1007/s00775-016-1414-3. PMC 5350257. PMID 27909920. Cerniglia, Carl E. (1992). "Biodegradation of polycyclic aromatic hydrocarbons". Biodegradation. 3 (2–3): 351–368. doi:10.1007/BF00129093. S2CID 25516145. ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
9M117 בסטיון

9M117 בסטיון (כינויו בקוד דיווח נאט"ו: AT-10 Stabber) הוא טיל נ"ט דור ב' רוכב קרן לייזר משוגר קנה מתוצרת ברית המועצות ורוסיה. גרסת הבסיס של הטיל מיועדת לשיגור מקנה בקוטר 100 מ"מ של טנקי T-55 AMV, אך קיימות גרסאות המותאמות לשיגור מנגמ"שי BMP-3. גרסת 9M117M (כינויו ב נאט"ו: AT-10M) כוללת ראש נפץ כפול ("טנדם") בעל חדירות שריון 600 מ"מ אחרי מיגון ריאקטיבי. לגרסה 9M117M1 ראש נפץ כפול בעל חדירות מוגדלת (750 מ"מ אחרי מיגון ריאקטיבי) וטווח מוגדל (100-6,000 מטר). "9K118 שקסנה" היא גרסה המיועדת לשיגור מקנה טנקי T-62 בעלי קוטר של 115 מ"מ. הטיל זהה ל-9M117. המערכת קיבלה את קוד דיווח נאט"ו: AT-12 Swinger. מדיה וקבצים בנושא 9K116 Kastet בוויקישיתוף
ברהון סומרוול

ברהון ברק סומרוול (באנגלית: Brehon Burke Somervell;‏ 9 במאי 1892 – 13 בפברואר 1955) היה גנרל בצבא ארצות הברית ומפקד כוחות השירות שלו (אנ') במהלך מלחמת העולם השנייה. לאחר מותו כתב ה"וושינגטון פוסט" כי הוא היה "אחד הקצינים המוכשרים ביותר שיצר צבא ארצות הברית". ב-1914 סיים את לימודיו באקדמיה הצבאית של ארצות הברית והתגייס לחיל ההנדסה של צבא ארצות הברית. במהלך מלחמת העולם הראשונה השתתף במשלחת פנצ'ו וייה ובחיל המשלוח של ארצות הברית. הוא גם זכה בעיטור על גבורה שגילה במהלך מתקפת מז-ארגון. לאחר המלחמה שימש במגוון תפקידים הנדסיים. בשנים 1936–1940 היה יושב ראש מינהל קידום העבודות בניו יורק, והיה אחראי למגוון עבודות סיוע (עקב השפל הגדול) כולל בניית נמל התעופה לה גוארדיה. כראש חטיבת הבנייה של קורפוס הלוגיסטיקה (אנ') ב-1941, היה סומרוול אחראי על בניית סדרת מחנות על מנת לאכלס את המספר הגדול של מגויסים לצבא. סומרוול לקח חלק גם בבניית הפנטגון. מ-1942 עד 1945 פיקד סומרוול על כוחות השירות של הצבא, הזרוע הלוגיסטית של צבא ארצות הברית. מדיה וקבצים בנושא ברהון סומרוול בוויקישיתוף ברהון סומרוול, באתר "Find a Grave" (באנגלית) Steve Vogel, The Pentagon: A History: The Untold Story of the Wartime Race to Build the Pentagon—and to Restore it Sixty Years Later, New York: Random House, 2007, p. 358
117

שנת 117 היא השנה ה-17 במאה ה-2. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 117 ניתן לה בדיעבד. כל התאריכים שלהלן הם לפי הלוח היוליאני. 117 - תחילת בניית הפנתאון ברומא אייליוס אריסטידס, נואם, היסטוריון ופילוסוף יווני (נפטר ב-181) 9 באוגוסט – טראיאנוס, קיסר רומי ששלט בשיאה של האימפריה (נולד ב-53) להלן לוח שנה יוליאני. הלוח העברי לפני שנת ד'קי"ט (359), נקבע על פי הראייה, ומכיוון שלא הייתה אז שיטה קבועה - לא מוצג כאן לוח עברי. ילידי 117‎ נפטרים ב-117‎ מדיה וקבצים בנושא 117 בוויקישיתוף
ארנב בפרקמבריון

ארנבים פרקמבריונים או "מאובני ארנבים בפרקמבריון" נכללו בין התגובות שנתן הביולוג ג'ון הלדיין כשנשאל אילו ראיות עלולות להרוס את ביטחונו בתאוריית האבולוציה ובתחום המחקר שלה. התשובות הפכו לדימויים פופולריים בוויכוחים על אבולוציה ועל התחום המדעי של ביולוגיה אבולוציונית בשנות ה-90 של המאה ה-20. רבות מהצהרותיו של האלדן על המחקר המדעי שלו זכו לפופולריות במהלך חייו. מדענים רואים בתשובה הפרכה טובה כנגד הטענות לפיהן תאוריית האבולוציה אינה ניתנת להפרכה באמצעות ראיות אמפיריות כלשהן. חלק ממתנגדי האבולוציה טוענים כי היא טאוטלוגיה ולא תאוריה מדעית כיוון שאינה עומדת במבחן ההפרכה של קרל פופר. התאוריה של דרווין חזתה כי עם הזמן ימצאו יותר ויותר מאובנים, מאורגנים לפי סדר הופעה מסוים וכן כי ימצאו מאובן מעבר שיעידו על אב קדמון משותף ועל התפתחות והתפצלות של מינים למינים אחרים. דבר זה הוא דוגמה לכוח ניבוי של התאוריה. עם הזמן התגלו אלפי מאובנים שהדגימו את נכונות התאוריה וסיפקו לה אישושים. הופעת ארנבים בתקופת הפרקמבריון הייתה יכולה להיות הפרכה לתאוריה, או הופעת כל מאובן אחר בתקופה שאינה מתאימה לפי התאוריה האבולוציונית, אבל אף מאובן כזה לא נמצא. בעבר נעשו מספר ניסיונות בודדים לזייף מאובנים אך ניסיונות אלה נחשפו, וכל המאובנים האמיתיים שנמצאו, הופיעו בשכבות גאולוגיות מתאימות לתאוריה האבולוציונית. בעבר הדבר כלל אלפי מאקרו מאובנים של בעלי חיים וצמחים רב תאיים ובעשורים האחרונים מדובר גם במספר גדול בהרבה של מיקרו מאובנים של יצורים מיקרוסוקפיים כולל מאובני חיידקים ופטריות מהעבר הקדום של כדור הארץ. ארנבים הם סוג של יונקים. יונקים הם מחלקה של בעלי חיים שההופעה שלהם בלוח הזמנים הגאולוגי מתוארכת לתקופה מאוחרת בהרבה מכל אלה שנמצאו בשכבות פרקמבריות תקופה המתארת זמן ארוך – מהיווצרות כדור הארץ לפני כ-4.54 מיליארד שנה ועד לפני 542 מיליון שנה. רישומים גאולוגיים מצביעים על כך שאף על פי שהיונקים האמיתיים הראשונים הופיעו בתקופת הטריאס, סדרי יונקים מודרניים (בדומה לארנבים) הופיעו בתקופת הפלאוקן (מלפני 66 מיליוני שנים) והאאוקן שהתרחשו במסגת תקופת הפלאוגן. מנקודת המבט של הפילוסופיה של המדע, ספק אם גילוי תאורטי של מאובני יונקים בסלעים קדם-קמבריים יפיל את תורת האבולוציה באופן מיידי, אם כי אם תגלית כזו תהיה אותנטית, היא תצביע על שגיאות חמורות בהבנה המודרנית לגבי התהליך האבולוציוני, שכן כ-400 מיליוני שנים מפרידות בין התקופה הזו לבין הפרקמבריון. ריצ'רד דוקינס, ההצגה הגדולה בתבל, עמ' 146–147
לוטו (פירושונים)

האם התכוונתם ל... לוטו – משחק הימורים פופולרי הלוטו הישראלי – לוטו מפעל הפיס לוטו ספורט איטליה – יצרן ציוד ספורט איטלקי אישים: לורנצו לוטו – צייר איטלקי לוט (פירושונים) לטו